PIÈCES A L’APPUI. 
211 
Clyo faisoit ses dis si beaux 
Avecque sa vielle tant doulce, 
Que mors issoyent des tumbeaux 
Escouter son art et sa touche. 
Mieulx n’eussent sceu dire de bouche 
Leurs fais, comme tous les sçavoit; 
Elle, qui jamais ne fut louche , 
Tout le temps passé veu avoit. 
Là Hérato frisque et cueullie, 
Jouant de ses bonnes cymbales, 
Faisoit tours et faulx descueullie , 
Morisques caroles et baies ; 
Car, tant fut aperte en ses gales , 
Que bien sembloit qu’elle voloit 
Et eust plumes , pennes et aies, 
Quant sur le pré herbu aloit. 
Et certes dame Polimie , 
En l’umbre de feuillus buissons , 
De chanter ne se faignoit mie 
Et faire ses gracieux sons ; 
Les rossignolz, à ses chansons, 
Les alouettes , les mauvis, 
Les kalendres et les moissons 
Y furent pasméz et ravis. 
Là , du flaiol et de la pippe 
Ou d’ung petit festu de blé 
Talye joue , et pastour grippe 
Le mont ; tandis lui est emblé 
Son bétail ; mais lui a semblé 
Si souef le jeu de la dame , 
Qu’il sera très-riche et comblé 
S’il en peut sçavoir une drame. 
Là , Uraine, sur roche haulte 
. Que semble touchier près des cieulx , 
Joue de orgues et sans faulte, 
Si bien qu’elle apaise les Dieux ; 
Car, quant ilz veulent aux mortieulx 
Jetter quelque paine cruelle , 
Pour l’instrument mélodieux 
Chascun son courage rappelle. 
[Ibid.) 
Conseil o«ï Amoureux. 
Si, dis les amours pastourelles 
Estre plus seures , plus prochaines , 
Plus durans et plus naturelles 
Et de plus haulte joye plaines , 
Les citoyennes et mondaines 
Mortes de crainte et de soussy ; 
Car jamais ne sont si certaines 
Que tousjours il n’y ait ung sy. 
Pour ce Vénus, quant avisoit 
Adonis aux cheveux doréz 
Que tant estroictement baisoit 
Dedens les boys de vert paréz , 
Bien luy disoit : « Garez , garez 
» De chasser beste dangereuse ; 
» Se chasser voulez, si courez 
» A beste qui n’est périlleuse. 
